Document ID: 32005R0737

UREDBA KOMISIJE (ES) št. 737/2005
z dne 13. maja 2005
o dopolnitvi Priloge k Uredbi (ES) št. 2400/96 o vnosu označbe v Register zaščitenih označb porekla in zaščitenih geografskih oznak (Ricotta Romana) - (ZOP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in geografskih porekel kmetijskih in prehrambenih proizvodov (1), in zlasti člena 7(5)(b) in prve alinee člena 6(3) in (4) Uredbe,
ob upoštevanju naslednjega:
(1)
V skladu s členom 6(2) Uredbe (EGS) št. 2081/92 je bila zahteva Italije za vnos označbe „Ricotta Romana“ objavljena v Uradnem listu Evropske unije (2).
(2)
Nemčija je v skladu s členom 7 Uredbe (EGS) št. 2081/92 vnosu nasprotovala, ker je menila, da ni jasno, če zaščita prav tako velja samo za izraz „Ricotta“.
(3)
Komisija je s pismom z dne 15. oktobra 2004 zadevni državi članici pozvala, naj se sporazumeta v skladu s svojimi notranjimi postopki.
(4)
Ker v treh mesecih med Italijo in Nemčijo ni prišlo do sporazuma, mora Komisija v skladu s postopkom iz člena 15 Uredbe (EGS) št. 2081/92 sprejeti odločbo.
(5)
Italija je uradno dala vedeti, da se zahteva nanaša samo na zaščito sestavljene označbe „Ricotta Romana“ in da se izraz „Ricotta“ lahko prosto uporablja.
(6)
Zaradi zgoraj navedenega je treba označbo vpisati v Register zaščitenih označb porekla in zaščitenih geografskih oznak.
(7)
Ukrepi, predvideni s to uredbo, so v skladu z mnenjem Odbora za predpisovanje geografskih označb in zaščitenih označb porekla -
SPREJELA NASLEDNJO UREDBO:
Člen 1
Priloga k Uredbi Komisije (ES) št. 2400/96 (3) se dopolni z označbo iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. maja 2005

Labels: 3
18
17
6